Diari Oficial de la Generalitat Valenciana


Sumari del DOGV 2049, del 18-06-1993 (1993/828371)

ORDRE de 13 de maig de 1993, per la qual es crea la Comissió d'Organització i Sistemes d'Informació de la Conselleria de Cultura, Educació i Ciència.
-----------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/05/13/(1)/dof/vci/html**

### Dades del document

Número de DOGV
:   2049

Data del DOGV
:   18-06-1993

Secció del DOGV
:   DISPOSICIONS GENERALS

Número del document
:   1993/828371


Data del document
:   13-05-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 13 de maig de 1993, per la qual es crea la Comissió d'Organització i Sistemes d'Informació de la Conselleria de Cultura, Educació i Ciència.  
L?àmbit d'actuació de la Conselleria de Cultura, Educació i Ciència conté un conjunt extens de serveis públics que es presten directament o concertats en més de dos mil centres i per quaranta mil persones, i l'administració dels quals exigeix un nivell alt de coordinació dels centres directius i un poderós sistema d'informació tècnica que facilite tant la planificació i l'avaluació del funcionament dels serveis i de les actuacions, com la gestió i la presa de decisions quotidiana.  
La diversitat, la dispersió i el desenvolupament dels sistemes actuals d'informació tècnica i gestió utilitzats en el departament, i també les necessitats d'intercomunicació entre centrés gestors,, tècnics i directius, aconsellen establir de manera permanent un òrgan col·legiat que promoga les mesures necessàries per aconseguir la màxima eficàcia i eficiència d'aquests sistemes.  
Per tot això, de conformitat amb el que disposa l'article tercer, apartats 4 i 5 del Decret 115/1992, de 20 de juliol, del Govern Valencià,  
ORDENE  
Primer  
Es crea la Comissió d'Organització i Sistemes d'Informació Tècnica de la Conselleria de Cultura, Educació i Ciència, integrada pels membres següents:  
a) President: el Secretari General de la Conselleria de Cultura, Educació i Ciència, sense perjudici de la facultat del conseller de presidir la comissió quan assistirà a les sessions.  
b) Vocals permanents: Els titulars de les direccions generals de Règim Econòmic, de Personal, de Centres Docents i de les direccions territorials de Cultura i Educació.  
c) Vocals no-permanents: els titulars de les altres direccions generals de la conselleria, que assistiran a les reunions de la comissió quan s'hi hauran de tractar afers relatius a les respectives àrees funcionals, amb aquesta finalitat seran convocats pel president.  
d) Secretari: El Secretari General Administratiu  
Segon  
Són funcions de la Comissió d'Organització i Sistemes d'Informació Tècnica les següents:  
a) Impulsar l?estudi i el disseny dels sistemes d'informació tècnica del departament, i també de les xarxes informàtiques.  
b) Coordinar l'adquisició i la instal·lació d'equips i programes informàtics d'acord amb les directrius i els plans establerts pels òrgans competents de la Generalitat en aquesta matèria.  
c) Proposar les directrius, les instruccions i les disposicions que calguen per garantir la compatibilitat, l'accés i la comunicació entre els subsistemes d'informació dels diferents centres i serveis de la conselleria.  
d) Elaborar els plans d'organització i informatització de la conselleria i establir les prioritats de les actuacions, i també els programes pressupostaris que si s'escau l?han de finançar.  
e) Qualsevol altre implícit en les anteriors.  
Tercer  
1. Segons que disposa l'art. 3.5 del Decret 115/92, del Govern Valencià, es crea una comissió tècnica, presidida per la Directora General de Règim Econòmic i de la qual formaran part els funcionaris següents:  
- El Cap de l?Area de Documentació i Estudis.  
- El Cap de la Unitat Central de Procés de Dades.  
- El Cap de Servei de Planificació i Estadística de la Direcció General de Centres Docents.  
- El Cap de Servei de Coordinació Administrativa i Afers Generals, que actuarà com a secretari de la Comissió Tècnica.  
2. La directora general de Règim Econòmic podrà delegar la presidència de la Comissió Tècnica en el Cap de l?Area de Documentació i Estudis, i també acordar la incorporació d'altres funcionaris proposats per les direccions generals o territorials quan hi hauran de tractar-se matèries concretes o projectes que els concerneixen específicament o que així ho aconsellaran.  
Quart  
Corresponen a la Comissió Tècnica les funcions següents:  
a) Assistir i assessorar els òrgans de la conselleria en matèria d'organització i sistemes d'informació tècnica.  
b) Proposar acords, circulars o instruccions que tinguen com a finalitat l'adopció de mesures per a millorar l?organització i el funcionament dels serveis, i de manera especial, dels que gestionen bases de dades o informació tècnica.  
c) Proposar l?establiment i l'aprovació de plecs d'especificacions tècniques per a l'adquisició d'equips i programes d'informació automatitzada.  
d) Informar prèviament a la resolució, les propostes de contractació de subministraments d'equips, programes, instal·lacions o serveis informàtics, sense perjudici de les facultats atribuïdes a altres òrgans de la Generalitat.  
e) Emetre informe, quan així ho establiran els plecs de clàusules corresponents, de les ofertes presentades pels licitadors a l'adjudicació de contractes per al subministrament de béns o la prestació de serveis a què es refereix l'apartat anterior.  
f) Qualsevol altra que li encomane la Comissió d'Organització i Sistemes d'Informació creada per aquesta ordre.  
Cinquè  
El Secretari General de la Conselleria de Cultura, Educació i Ciència queda facultat per a dictar les disposicions necessàries per a l?execució i l'acompliment d'allò que disposa aquesta ordre.  
València, 13 de maig de 1993.  
El Conseller de Cultura, Educació i Ciència,  
ANDREU LOPEZ I BLASCO


Còpia Permalink ELI